सामग्री: पण विरोधी पक्ष असलेल्या भाजपने बलात्काराचे आरोप असलेल्या धनंजय मुंडे यांच्या राजीनाम्याची मागणी केली आहे. पोलीस चौकशी पूर्ण झाल्यावर योग्य तो निर्णय घेऊ, असं प्रदेशाध्यक्ष जयंत पाटील यांनी स्पष्ट केला. त्यामुळे राष्ट्रवादी कॉंग्रेस धनंजय मुंडेंच्या पाठीशी असल्याचं चित्र होतं. 

पण राष्ट्रवादी काँग्रेसचे अध्यक्ष शरद पवार यांनी माध्यमांशी बोलताना म्हटलं, "धनंजय मुंडे यांच्यावर झालेले आरोप हे गंभीर आहेत. त्यावर पक्ष म्हणून निर्णय घ्यावा लागेल."

 शरद पवार यांच्या या वक्तव्यानंतर धनंजय मुंडे यांना या प्रकरणी राजीनामा द्यावा लागेल का, असा प्रश्न उपस्थित होत आहे. 

शरद पवार यांच्या वक्तव्यांनंतर धनंजय मुंडे यांनी माध्यमांशी बोलताना म्हटलं,"मी शरद पवार यांना भेटून या प्रकरणाची सर्व माहिती दिली आहे. पक्ष आणि पवार विचार करून योग्य तो निर्णय घेतील."

त्यामुळेच या प्रकरणामुळे धनंजय मुंडेंच्या राजकीय कारकिर्दीला उतरती कळा लागेल का, हा प्रश्न उपस्थित होत आहे. या प्रश्नाचं उत्तर शोधतानाच धनंजय मुंडेंच्या राजकीय कारकिर्दीचा आढावा घेण्याचाही प्रयत्न केला आहे. 

गोपीनाथ मुंडेंचा वारसदार कोण? 

2009 ची निवडणूक... बीडमधून नुकतेच लोकसभेवर गोपीनाथ मुंडे निवडणून गेले होते. परळीमधून धनंजय मुंडे विधानसभेचे उमेदवार असतील अशी शक्यता राजकीय क्षेत्रात दिसत होती. त्यावेळी गोपीनाथ मुंडे यांचा वारसदार कोण? हा प्रश्न समोर आला. 

विधानसभा निवडणुकीत परळीतून पंकजा मुंडे यांना उमेदवारी मिळाली. धनंजय मुंडे नाराज झाले. गोपीनाथ मुंडेंनी त्यांची नाराजी दूर करण्याचा प्रयत्न केला. पण 2012 साली धनंजय मुंडे यांनी राष्ट्रवादीमध्ये प्रवेश केला. 

2014 ला गोपीनाथ मुंडे यांचा अपघाती मृत्यू झाला. पाच महिन्यात विधानसभा निवडणूका होत्या. परळीतून पंकजा मुंडे यांच्या विरुद्ध निवडणूक लढवलेले धनंजय मुंडे 25 हजार मतांनी पराभूत झाले. पण नगरपालिका, जिल्हा परिषद, पंचायत समिती या स्थानिक निवडणूकांमध्ये त्यांनी यश मिळवलं.

विधानपरिषदेचं विरोधी पक्षनेते पद

विधानसभा निवडणुकीत धनंजय मुंडे यांना पराभव स्वीकारावा लागला असला तरी त्यांची स्थानिक राजकारणाची पकड लक्ष वेधून घेणारी होती. 2014 मध्ये शरद पवार यांनी धनंजय मुंडे यांना विधानपरिषदेवर पाठवलं. त्यांना विधानपरिषदेचं विरोधी पक्षनेते पद दिलं. 

ती जबाबदारी त्यांनी उत्तमपणे सांभाळली. याचा पुरावा म्हणजे धनंजय मुंडेंबाबत...\nमागील सामग्री खालीलप्रमाणे सारांशित केली जाऊ शकते:
राज्याचे सामाजिक न्याय मंत्री धनंजय मुंडे यांच्यावर एका महिलेने बलात्कार केल्याचा आरोप केला. याबाबत धनंजय मुंडे यांनी खुलासाही केला.